Decizia nr. 86/2009

privind numirea Uniunii Producătorilor de Fonograme din România drept colector unic al remunerației compensatorii pentru copia privată pentru operele reproduse după înregistrări sonore sau audiovizuale cuvenite titularilor de drepturi de autor și titularilor de drepturi conexe

Text publicat în M.Of. al României**,** În vigoare de la 15 iulie 2009

Bottom of Form

Văzând Referatul Direcției registre, gestiune colectivă și relații publice nr. RGII/7.362 în 7 iulie 2009,

având în vedere dispozițiile art. 1071 din Legea [nr. 8/1996](https://lege5.ro/Gratuit/ge3deoju/legea-nr-8-1996-privind-dreptul-de-autor-si-drepturile-conexe?d=2019-02-12) privind dreptul de autor și drepturile conexe, cu modificările și completările ulterioare, precum și prevederile Protocolului privind desemnarea colectorului unic al remunerației compensatorii pentru copia privată pentru operele reproduse după înregistrări sonore sau audiovizuale cuvenite titularilor de drepturi de autor și titularilor de drepturi conexe, repartizarea remunerațiilor colectate către organismele de gestiune colectivă beneficiare și modalitatea de evidențiere și justificare a cheltuielilor privind acoperirea reală a costurilor de colectare ale organismului de gestiune colectivă colector unic, publicat în Monitorul Oficial al României, Partea I, nr. 430 din 24 iunie 2009 prin Decizia directorului general al Oficiului Român pentru Drepturile de Autor [nr. 77/2009](https://lege5.ro/Gratuit/gezdkmrvgm/decizia-nr-77-2009-privind-publicarea-in-monitorul-oficial-al-romaniei-partea-i-a-protocolului-privind-desemnarea-colectorului-unic-al-remuneratiei-compensatorii-pentru-copia-privata-pentru-operele-re?d=2019-02-12),

în baza prevederilor art. 6 alin. (1) și ale art. 7 din Hotărârea Guvernului [nr. 401/2006](https://lege5.ro/Gratuit/ha2dkmru/hotararea-nr-401-2006-privind-organizarea-functionarea-structura-personalului-si-dotarile-necesare-indeplinirii-atributiilor-oficiului-roman-pentru-drepturile-de-autor?d=2019-02-12) privind organizarea, funcționarea, structura personalului și dotările necesare îndeplinirii atribuțiilor Oficiului Român pentru Drepturile de Autor, cu modificările ulterioare,

directorul general al Oficiului Român pentru Drepturile de Autor emite următoarea decizie:

[**Articol unic.**](https://lege5.ro/Gratuit/gezdkmrvgq/articol-unic-decizie-86-2009?dp=gm4tmnzzhe4de)**-**

Se numește Uniunea Producătorilor de Fonograme din România, denumită prescurtat UPFR, colector unic al remunerației compensatorii pentru copia privată pentru operele reproduse după înregistrări sonore sau audiovizuale cuvenite titularilor de drepturi de autor și titularilor de drepturi conexe.

|  |  |
| --- | --- |
|  |  |
|  | p. Directorul general al Oficiului Român pentru Drepturile de Autor, |
|  | Eugen Vasiliu |

București, 7 iulie 2009.

Nr. 86.